Diari Oficial de la Generalitat Valenciana


Sumari del DOGV 6867, del 21-09-2012 (2012/8693)

RESOLUCIÓ de 7 de setembre de 2012, del conseller de Justícia i Benestar Social, per la qual es concedixen les ajudes destinades a projectes dirigits a la integració social de persones immigrants per a l'exercici 2012 i els dóna publicitat.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6867

Data del DOGV
:   21-09-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/8693


Data del document
:   07-09-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de setembre de 2012, del conseller de Justícia i Benestar Social, per la qual es concedixen les ajudes destinades a projectes dirigits a la integració social de persones immigrants per a l'exercici 2012 i els dóna publicitat. [2012/8693]
Vistes les sol·licituds d'ajuda presentades a l'empara de l'Orde 19/2011, de 28 de desembre, de la Conselleria de Justícia i Benestar Social, per la qual regula i convoca ajudes destinades a projectes dirigits a la integració social de persones immigrants per a l'exercici 2012 (DOCV núm. 6691, de 13.01.2011).
Vista la proposta de concessió i denegació de les ajudes que eleva la comissió avaluadora creada per a això, d'acord amb la base deu de l'annex I de l'orde de convocatòria esmentada.
Per les competències que tinc atribuïdes pel Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell (DOCV núm. 6597, de 30.08.2011), i d'acord amb el que preveu la base onze de l'annex I de la orde de convocatòria, esmentada més amunt, resolc:
Primer
Aprovar la concessió de subvencions a les entitats que figuren en l'annex I d'esta resolució per a la realització, en l'exercici 2012, dels projectes dirigits a la integració social de persones immigrants i pels imports que s'indiquen en l'annex que s'ha dit.
Segon
Denegar les sol·licituds de subvenció de les entitats allistades en l'annex II d'esta resolució, pels motius que s'indiquen.
Tercer
El règim de pagament de les ajudes, d'acord amb l'habilitació que establix l'apartat 1 de la base dotze de l'orde de convocatòria, serà el que disposa l'article 34.1 c) 2a de la Llei 10/2011, de 27 de desembre, de Pressupostos de la Generalitat per a 2012.
En conseqüència, podrà lliurar-se de manera anticipada, una vegada concedides les ajudes, fins al 60 per cent de l'import. El 40 per cent restant es lliurarà després de l'aportació i comprovació de la documentació justificativa de l'aplicació efectiva i correcta de l'import anticipat inicialment.
El termini per a la presentació de la documentació justificativa del lliurament del 60 per cent de l'import de la subvenció concedida finalitzarà el 31 d'octubre de 2012, i el del 40 per cent restant, el 4 de gener de 2013.
Quart
D'acord amb el que disposa l'apartat 2 de la base dotze de l'orde de convocatòria, en concordança amb el que establix el paràgraf segon de l'apartat 3.A), apartat b), de l'article 47 bis del text refós de la Llei de la Hisenda Pública de la Generalitat Valenciana, no s'exigirà a les entitats beneficiàries la constitució de garantia per bestretes de pagament, ja que cap dels programes subvencionats supera els imports que en la normativa esmentada n'exigirien la constitució.
Quint
La justificació de la subvenció concedida per part de les entitats beneficiàries s'ha d'ajustar al que preveu la base tretze de l'Orde 19/2011, de 28 de desembre, de convocatòria de les ajudes esmentades.
En el cas que no es presente la justificació en el termini indicat, l'entitat beneficiària perdrà el dret a la subvenció, en compliment del que disposa la base tretze de l'Orde 19/2011, de 28 de desembre.
Sext
El pagament d'estes subvencions es realitzarà amb càrrec a la dotació pressupostària de la línia de subvenció T7672, de la secció, servici i programa 98.16.21.704.79.5 del Pressupost de la Generalitat per a l'exercici 2012.
Contra esta resolució, que posa fi a la via administrativa, pot interposar-se un recurs potestatiu de reposició davant del mateix òrgan que l'ha dictat, en el termini d'un mes comptador des de l'endemà de la publicació en el Diari Oficial de la Comunitat Valenciana, o bé directament un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, d'acord amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puguen interposar-n'hi qualsevol altre que estimen pertinent.
València, 7 de setembre de 2012.- El conseller: Jorge Cabré Rico.